આ પછી તો ઘણા ભ્રષ્ટાચાર અને વિવાદ થયા છે. બાબુ જગજીવનરામથી જ્યોર્જ ફર્નાન્ડિસ સુધીનાં નામ આવ્યાં છે. સીબીઆઈની તપાસ શરૂ થયા પછી ઘણા કેસમાં પૂરી જ નથી થઈ. 1987માં સબમરીન ખરીદીમાં જર્મન કંપનીએ કમિશન આપ્યાના આક્ષેપ થયા અને નેવીના પૂર્વ વડા એડમિરલ એસ. એમ. નંદાનું નામ સંડોવાયું હતું. આખરે પુરાવાના અભાવે સીબીઆઈએ ફાઇલ બંધ કરી! આવા ઘણા કેસ ચર્ચાયા છે પણ બોફોર્સ તોપના સોદામાં રાજીવ ગાંધી પરિવારના નામનો વિવાદ સૌથી વધુ ગાજ્યો છે.